**Muntlig spørsmål - fylkestingets junisamling 2016**

**fra representanten, C. Killie, H**

**Spørsmål til Fylkesråd for samferdsel og miljø Ivar B Prestbakmo**Hvorfor fungerer ikke trådløsnettet på hurtigbåt rute 2? Dette var en del av kontrakts grunnlaget.

**Svar fra fylkesråd for samferdsel og miljø (inntil 2. minutter):**

Kvaliteten på dagens internettløsning er avhengig av flere forhold, som f.eks. antall brukere, vær og fjell.

I tillegg til dette vil også hvilke type tjenester nettkapasiteten blir brukt til ha stor påvirkning, eksempelvis krever streamingtjenester som Youtube og Netflix mye båndbredde i motsetning til en enkel statisk webside.

Kvaliteten på det trådløse nettet om bord på båtene på rute 2 har ikke vært tilfredsstillende, og TFT har for en tid tilbake formidlet ovenfor Boreal at kvaliteten på det trådløse måtte forbedres.

Boreal har hatt en runde ovenfor fire leverandører om løsningsforslag med frist i uke 23 (forrige uke). Hvilke leverandører det er snakk om er ikke oppgitt ovenfor TFT, men løsningen er basert på Telenor 4G og Ice 4G.

Dette innebærer at man etter hvert skal kunne forvente bedre nettkapasitet om bord på båtene på rute 2